b'\n_START_ARTICLE_\nLeon Neil Cooper\n_START_SECTION_\n\xc5\xbdivljenje in delo\n_START_PARAGRAPH_\nRodil se je v New Yorku, kjer je obiskoval Univerzo Columbia. Tu je doktoriral leta 1954. Nato je postal \xc4\x8dlan In\xc5\xa1tituta za vi\xc5\xa1ji \xc5\xa1tudij v Princetonu (1954\xe2\x80\x931955), po katerem je bil znanstveni sodelavec v Illinoisu (1955\xe2\x80\x931957) in kasneje asistent na Dr\xc5\xbeavni univerzi Ohia (1957\xe2\x80\x931958). Profesor Cooper se je pridru\xc5\xbeil Univerzi Brown leta 1958. Ima 7 \xc4\x8dastnih doktoratov._NEWLINE_Profesor Cooper je predstojnik Sredi\xc5\xa1\xc4\x8da Univerze Brown za nevrolo\xc5\xa1ko znanost. To sredi\xc5\xa1\xc4\x8de je bilo ustanovljeno leta 1973 za \xc5\xa1tudij \xc5\xbeivalskega \xc5\xbeiv\xc4\x8dnega sistema in \xc4\x8dlove\xc5\xa1kih mo\xc5\xbeganov. Profesor Cooper je slu\xc5\xbeil kot prvi predstojnik z interdisciplinarnim osebjem, ki prihaja iz sredi\xc5\xa1\xc4\x8d za uporabno matematiko, biomedicinskih ved, jezikoslovja in fiziko. Danes si Cooper, s \xc4\x8dlani fakultete Brown, podoktorskimi raziskovalci in podiplomskimi \xc5\xa1tudenti, ki se zanimajo za \xc5\xbeiv\xc4\x8dne in kognitivne znanosti, prizadeva za razumevanje spomina in drugih mo\xc5\xbeganskih funkcij in s tem oblikovanje znanstvenega modela \xc4\x8dlove\xc5\xa1kega uma._NEWLINE_Profesor Cooper je soustanovitelj in sopredsednik podjetja Nestor Inc, vodilnih v uporabi nevro-omre\xc5\xbenih sistemov za komercialne in voja\xc5\xa1ke namene. Prilagodljivi vzorec prepoznavanju in oceni tveganja sistemi Nestor simulirani v majhnih obi\xc4\x8dajnih ra\xc4\x8dunalnikih u\xc4\x8dijo z zgledom natan\xc4\x8dno opredeliti zapletene vzorce, kot so cilji v sistemih sonarjev, radarjev ali slikanj, da posnemajo \xc4\x8dlove\xc5\xa1ke odlo\xc4\x8ditve v takih vlogah, kot izvor hipotekarni in oceno tveganj.'